**ОПШТИНА БЕРАНЕ**

**П Р Е Д Л О Г**

**ПРОГРАМA ЈАВНИХ РАДОВА У ОПШТИНИ БЕРАНЕ ЗА 2016. ГОДИНУ**

 **Фебруар, 2016. године**

На основу члана 45. став 1, тачка 3 Закона о локалној самоуправи („Сл. Лист РЦГ“ – општински прописи бр. 42/03 , 28/04 и 75/05, 13/06 и „Сл. лист ЦГ“ бр. 88/09, 3/10, 38/12, 10/14 и 3/16), и члана 33. и 37. Статута Општине Беране („Сл. Лист РЦГ“ -Општински прописи бр. 21/о4 и 34/06) и „Сл. лист ЦГ’’- Општински прописи бр. 6/11), Скупштина Општине Беране на сједници, одржаној дана­­­­­­­­­­­­­­­­\_\_\_\_\_\_\_2016. године, донијела је

**П Р О Г Р А М**

**ЈАВНИХ РАДОВА У ОПШТИНИ БЕРАНЕ ЗА 2016. ГОДИНУ**

Програмом јавних радова у општини Беране за 2016.годину планиран је износ средстава у висини од 19.128.000,00€, који ће бити обезбијеђен кроз Капитални буџет Општине Беране за 2016. годину у износу од 390.700,00€ и Капитални буџет државе Црне Горе за 2016. годину са донацијама Европске уније, у износу од 18.737.300,00€.

 Програм ће бити реализован кроз сљедеће активности:

|  |  |
| --- | --- |
| Носилац активности пројекта | Општина Беране |
| Назив пројекта | **Израда фасада у ужем градском језгру** |
| Образложење (почетна ситуација, циљеви пројекта, планиране активности и приоритети) | Радови на санацији фасада на зградама у ул. Мојсија Зечевића. |
| Локација  | Ул. Мојсија Зечевића |
| Временски период реализације | I и II квартал |
| Процијењена вриједност радова | 30.000,00€ |
| Извори финансирања | Буџет Општине |

|  |  |
| --- | --- |
| Носилац активности пројекта | Општина Беране |
| Назив пројекта | **Наткривање трибина градског стадиона** |
| Образложење (почетна ситуација, циљеви пројекта, планиране активности и приоритети) | У сарадњи са Фудбалским савезом Црне Горе изводиће се радови наткривања трибина фудбалског стадиона. |
| Локација | Беране |
| Временски период реализације | I, II и III квартал |
| Процијењена вриједност радова | 150.000,00€ |
| Извори финансирања | Буџет Општине  |

|  |  |
| --- | --- |
| Носилац активности пројекта | Општина Беране |
| Назив пројекта | **Регионални бизнис центар са бизнис инкубатором** |
| Образложење (почетна ситуација, циљеви пројекта, планиране активности и приоритети) | Наставак радова на пројекту који се финансира у оквиру Међуопштинске развојне грант шеме. Пројекат се реализује у партнерству са општинама Плав, Андријевица, Рожаје, Бијело Поље и РРА за Бјеласицу, Комове и Проклетије. |
| Локација | Беране |
| Временски период реализације | I квартал |
| Процијењена вриједност радова | 10.700,00€ |
| Извори финансирања | Буџет Општине  |

|  |  |
| --- | --- |
| Носилац активности пројекта | Општина Беране, Агенција за изградњу и развој Општине Беране |
| Назив пројекта | **Наставак радова на сточној пијаци** |
| Образложење (почетна ситуација, циљеви пројекта, планиране активности и приоритети) | -Завршени су радови на уређењу терена, постављено 80% ограде, добијена сагласност Електро дистрибиције за прикључење на електричну енергију, обезбијеђен је дио материјала.-Активности за 2016. год. се односе на извођење радова, изградњу пратећих објеката и пратеће инфраструктуре. |
| Локација | Талум I |
| Временски период реализације | I и II квартал |
| Процијењена вриједност радова | 20,000.00 € |
| Извори финансирања | Министарство пољопривреде и руралног развоја |

|  |  |
| --- | --- |
| Носилац активности пројекта | Општина Беране |
| Назив пројекта | **Изградња игралишта у оквиру пројекта „ Буди одговоран“ - Сузбијање сиве економије** |
| Образложење (почетна ситуација, циљеви пројекта, планиране активности и приоритети) | Министарство финансија је донирало средства Општини Беране у оквиру пројекта „Укључивање грађана у борбу против сиве економије“ која су усмјерена за реализацију пројеката реконструкције спортско-рекреативних објеката, тј. изградњу терена у МЗ „Полица“, МЗ „Пешца“ и на простору код старе Хале спортова. Планирано је расписивање тендера за извођење радова, а затим и изградња.  |
| Локација | МЗ Полица, МЗ Пешца и простор код старе Хале спортова |
| Временски период реализације | I и II квартал |
| Процијењена вриједност радова | 50.000,00€ |
| Извори финансирања | Министарство финансија  |

|  |  |
| --- | --- |
| Носилац активности пројекта | Агенција за инвестиције и развој Берана |
| Назив пројекта | **Асфалтирање локалних путева и градских саобраћајница** |
| Образложење (почетна ситуација, циљеви пројекта, планиране активности и приоритети) | -Асфалтирање локалних путева у МЗ: Загорје, Долац, Пешца, Горње Заостро, Доње Заостро, Калудра и Берансело.-Градске саобраћајнице: ул. код Музичке школе, паркинг код Центра за културу, паркинг у ул. 8. Црногорске |
| Локација | МЗ: Загорје, Долац, Пешца, Горње Заостро, Доње Заостро, Калудра, Берансело, Парк, Стари град  |
| Временски период реализације | I, II, III и IV квартал |
| Процијењена вриједност радова | 100.000,00€ |
| Извори финансирања | Буџет Општине  |

|  |  |
| --- | --- |
| Носилац активности пројекта | Агенција за инвестиције и развој Берана |
| Назив пројекта | **Припремни радови на изградњи Центра за прихват животиња са CITES листе са зоолошким вртом** |
| Образложење (почетна ситуација, циљеви пројекта, планиране активности и приоритети) | Уређење терена за изградњу центра за прихват животиња и зоолошког врта.-Дoбијена je подршка oд Mининстарства одрживог развоја и туризма за изградњу, објекат је предвиђен ПУП-ом општине Беране и обухваћен ДУП-ом који је усвојен, створени су услови за израду пројектног задатка и самог главног пројекта. -Одобрен је пројекат за екпертску помоћ за израду пројектног задатка у оквиру позива за Техничку подршку за пројекте Дунавске регије, koje финансира ЕУ. |
| Локација | Доње Луге, Беране |
| Временски период реализације | I и II квартал |
| Процијењена вриједност радова | 10,000.00 € |
| Извори финансирања | Буџет Општине  |

|  |  |
| --- | --- |
| Носилац активности пројекта | Агенција за инвестиције и развој Берана |
| Назив пројекта | **Пројекат РХП - Регионални стамбени програм 96 станова - Рушење 2 објекта на Рудешу**  |
| Образложење (почетна ситуација, циљеви пројекта, планиране активности и приоритети) | Рушење 2 стара магацина на локацији будућих стамбених објеката на Рудешу |
| Локација | Рудеш |
| Временски период реализације | I и II квартал |
| Процијењена вриједност радова | 2,000.00 € |
| Извори финансирања | Буџет Општине  |

|  |  |
| --- | --- |
| Носилац активности пројекта | Агенција за инвестиције и изгрању Берана |
| Назив пројекта | **Адаптација општинског бифеа** |
| Образложење (почетна ситуација, циљеви пројекта, планиране активности и приоритети) | Радови на адаптацији бифеа. |
| Локација | Општина Беране |
| Временски период реализације | I и II квартал |
| Процијењена вриједност радова | 10,000.00€ |
| Извори финансирања | Буџет Општине |

|  |  |
| --- | --- |
| Носилац активности пројекта | Општина Беране |
| Назив пројекта | **Приступна рампа за лица са посебним потребама**  |
| Образложење (почетна ситуација, циљеви пројекта, планиране активности и приоритети) | Радови на изградњи приступне рампе за инвалидна лица, у згради општине. |
| Локација | Општина Беране |
| Временски период реализације |  I и II квартал |
| Процијењена вриједност радова | 4,000.00€ |
| Извори финансирања | Буџет општине |

|  |  |
| --- | --- |
| Носилац активности пројекта | Служба за заједничке послове |
| Назив пројекта | **Адаптација портирнице** |
| Образложење (почетна ситуација, циљеви пројекта, планиране активности и приоритети) | Радови на адаптацији портирнице |
| Локација | Општина Беране |
| Временски период реализације | I и II квартал |
| Процијењена вриједност радова | 4,000.00€ |
| Извори финансирања | Буџет општине |

**КАПИТАЛНИ БУЏЕТ ДРЖАВЕ**

**Дирекција Јавних Радова и донације Европске уније**

* Спортска дворана у Беранама 1.245.000,00€
* Поликлинички са ургентним центром у Беранама 200.000,00€
* Изградња инфраструктурних прикључака за комплекс Дома здравља „Ника Лабовић“, Поликлинике и Универзитетског центра у Беранама 215.000,00€
* ППОВ, канализациона мрежа и уређење водоснабдијевања у Беранама 5.567.300,00€
* Санација постојећег одлагалишта чврстог отпада на локацији Васове воде у Беранама 250.000,00€
* Реконструкција градских саобраћајница (ул. Ђеда Војводића) 480.000,00€
* Почетак радова на изградњи стамбених објеката за расељена лица на Рудешу 3.780.000,00€

**Дирекција за саобраћај и донације Европске уније**

* Реконструкција пута Беране – Петњица (15км) 1.000.000,00€
* Реконструкција пута Беране – Колашин, дионица Лубнице-Језерине 6.000.000,00€

**Скупштина Општине Беране**

**Број: 02-030-\_\_\_\_\_\_**

**Беране, \_\_\_\_\_\_\_2016. године**

 **ПРЕДСЈЕДНИК СКУПШТИНЕ,**

**Горан Киковић, с.р.**

 **О б р а з л о ж е њ е**

Правни основ за доношење Програма јавних радова у општини Беране за 2016. годину садржан је у члану 45. став 1 тачка 3 Закона о локалној самоуправи („Сл.Лист РЦГ“ бр. 42/03, 28/04, 75/05 и 13/06) и („Сл. лист ЦГ“ бр. 88/09, 3/10, 38/12, и 10/14), члану 33. и 37. Статута општине Беране („СЛ. Лист РЦГ“ - општински прописи бр. 21/04 и 34/06 и „Сл. лист ЦГ“ – општински прописи бр. 6/11).

Чланом 45. став 1 тачка 3 Закона о локалној самоуправи прописано је да Скупштина доноси планове и програме развоја Општине.

У циљу реализације активности које су предвиђене Стратешким планом развоја општине 2012.-2017. предлаже се Програм јавних радова за 2016. годину на територији општине Беране.

Програмом јавних радова су предвиђена средства у висини од 19.128.000,00€, која ће бити обезбијеђена кроз Капитални буџет општине Беране за 2016. годину и кроз Капитални буџет државе Црне Горе за 2016. годину са донацијама Европске уније.

Нацрт Програма јавних радова у општини Беране за 2016. годину био је на јавној расправи коју je спровeла Служба менаџера у периоду од 10.02. до 19. 02.2016. године, којом су обухваћени привредници, предузетници, НВО, представници политичких партија, грађани, представници МЗ и Синдикат.

До разлике у износима средстава од форме Нацрта до форме Предлога, а која се тичу активности које се финансирају из Капиталног буџета Државе Црне Горе и донација Европске уније дошло је због накнадног достављања података од институција које спроводе поменуте активности.

С обзиром да је доношење овог Програма од општег значаја, предлажемо одборницима да исти донесу као у тексту предлога.

 Служба менаџера

**Извјештај о спроведеној јавној расправи**

**Нацрта Програма јавних радова у Општини Беране за 2016. годину**

**одржаној дана 10, 12, 17. и 19. фебруара у 12,00**

Поступајући у складу са чланом 45. Став 1, тачка 3 Закона о локалној самоуправи (’’Сл. лист РЦГ’’ бр. 42/03, 28/04, 75/05, 13/06 и ’’Сл. лист ЦГ’’ бр. 88/09 и 3/10, 38/12, 10/14, и 3/16), и члана 33. и 37. Статута општине Беране (''Сл. лист РЦГ''-општински прописи бр. 21/04, 34 /06 и ’’Сл. лист ЦГ’’ – општински прописи бр. 06/11), и Закључком предсједника Општине Беране бр. 01-031-272 од 08.02.2016. године, утврђен је Нацрт Програма јавних радова у општини Беране за 2016. годину и исти стављен на јавну расправу у складу са Планом одржавања јавних расправа.

Служба Менаџера у Општини Беране организовала је јавну расправу. Позив за јавну расправу достављен је Локалном јавном емитеру Радио Беране Д.О.О, постављен на сајту Општине Беране [www.berane.me](http://www.berane.me) и стављен на огласну таблу Општине. Овим је Нацрт Програма јавних радова у општини Беране за 2016. годину и према Плану спровођења јавне расправе на погодан начин учињен доступан јавности.

Према Плану спровођења јавна расправа је одржана у Малој сали Општине Беране у сљедећим терминима:

* за привреднике и предузетнике 10.02.2016. године у 12,00;
* за НВО 12.02.2016. године у 12,00;
* за представнике политичких партија 17.02.2016. године у 12,00;
* за грађане и представнике МЗ 19.02.2016. године у 12,00 .

Током трајања Јавне расправе Радна група је обезбиједила довољан број штампаног материјала, примјерак електронске верзије нацрта и присуство представника локалне самоуправе.

Термин предвиђен за представнике предузетника и политичких партија, није наишао на одзив.

На јавној расправи Нацрта Програма јавних радова у општини Беране за 2016. годину одржаној 12.02.2016. године, са почетком 12,00 часова у Малој Сали Општине Беране, испред НВО сектора учествовао је господин Саша Радуновић - НВО “Спона”.

Јавној расправи испред Општине присуствовали су Дарко Стојановић – менаџер Општине, Свето Митровић – потпредсједник Општине, Марко Лалевић - секретар Секретаријата за планирање и уређење простора, Иван Ојданић – савјетник за кореспонденцију и превођење - Служба менаџера.

Јавну расправу отворио је менаџер Општине Дарко Стојановић који се захвалио присутним на издвојеном времену. Менаџер је започео образлагање Нацрта Програма јавних радова у Општини Беране за 2016. годину наводећи да је за исти предвиђен износ од 12.139.700,00 €, од чега ће износ од 390.700,00 € бити обезбијеђен кроз Капитални буџет Општине Беране за 2016. годину док ће 11.749.000,00€ бити обезбијеђено кроз Капитални Буџет Државе Црне Горе за 2016. годину.

Менаџер Општине се у својој анализи осврнуо на сваку од активности обухваћену у Нацрту Програма јавних радова у Општини Беране за 2016. годину:

- За пројекат Израде фасада у ужем градском језгру, навео је да ће Општина у првом кварталу 2016. године расписати тендер за одабир извођача радова и да је за прву фазу радова планирана израда фасада изнад кафића “Гранд” и Радио Берана и уколико се стекну услови, још једне зграде по избору.

- За пројекат Наткривање трибина градског стадиона Менаџер је навео да је у току ревизија пројекта и да ће тендер бити раписан у овој години од стране или Општине Беране или Фудбалског савеза Црне Горе.

- За Пројекат Регионални бизнис центар са бизнис инкубатором који ће бити завршен у овој години, сума од 10.700,00 € из буџета Општине биће рефундирана последњом траншом по завршетку пројекта.

- Наставак радова на сточној пијаци у 2016. години односи се на изградњу пратећих објеката и пратеће инфраструктуре.

- За изградњу игралишта у оквиру пројекта “Буди одговоран” – Сузбијање сиве економије, Менаџер је навео да су досадашњи тендери неуспјешни и да се у скорије вријеме може очекивати расписивање новог тендера.

- У плану је и Асфалтирање локалних путева и локалних саобраћајница у сарадњи са Агенцијом за инвестиције и развој.

- У току су Припремни радови на изградњи Центра за прихват животиња са ЦИТЕС листе са зоолошким вртом као и Пројекат – Регионални стамбени програм 96 станова.

- У овој години су планирани пројекти Адаптација општинског бифеа, Приступна рампа за лица са посебним потребама и Адаптација портирнице.

- Менаџер Општине се осврнуо на и на пројекте који ће се финансирати из буџета државе, а које ће спроводити Дирекција јавних радова и Дирекција за саобраћај.

- Господин Саша Радуновић из НВО “Спона” захвалио се на образложењу Нацрта Програма јавних радова Општине Беране за 2016. годину и напоменуо да је питања и сугестије доставио Служби Менаџера у писаној форми. Господин Радуновић је примијетио да се поједини пројекти у Програму преписују из године у годину и да би неке од њих, за чију реализацију су неопходна релативно мала средства, било крајње вријеме реализовати. Како је господин Радуновић навео, пројекат Приступне рампе за лица са посебним потребама већ је три године у Програму јавних радова а још није реализован.

- У наставку свог излагања навео је да Нацрт Програма Јавних радова Општине Беране за 2016. годину није у складу са Капиталним буџетом Општине Беране и да постоји разлика негђе близу 300.000,00 € у финалном износу. Господин Радуновић је сугерисао да Нацрт Одлуке о буџету Општине и Нацрт Програма јавних радова требају бити разматрани на истој јавној расправи.

- Господин Радуновић је такође мишљења да за јавне расправе у Нацрт плана више не треба уврштавати започете пројекте који се не финансирају из Буџета Општине Беране (Дирекција јавних радова, Дирекција за саобраћај), јер локална управа нема могућности да утиче на динамику извођења тих пројеката па је о њима и беспредметно расправљати.

- Поменути учесник је Служби Менаџера предао и у писменој форми питања и сугестије на Нацрт програма јавних радова за 2016. годину.

- У расправу се укључио и потпредсједник Општине Свето Митровић који је навео да ће се залагати да у будуће на истој јавној расправи буду заједно разматрани Нацрт Плана јавних набавки и Одлуке о буџету Општине, као и Нацрт Програма јавних радова. Потпресједник Митровић је навео да му није драго што се поједини пројекти у Програму понављају из године у годину и да ће исти имати приоритет у овој години.

- Термин предвиђен за представнике Мјесних заједница за јавну расправу на Нацрт програма јавних радова у Општини Беране, наишао је на одзив заинтересованих учесника.

Јавној расправи присуствовао је господин Драган Милић – предсједник Савјета Мјесне заједнице Стари Град, као и Голубовић Никола, Фолић Оливера, Отовић Љубомир, Марсенић Слободан – Мјесна заједница “Лим”.

-Грађани Мјесне заједнице “Лим” указали су на проблем који се јавио у њиховој Мјесној заједници, а који се тиче неасфалтираног дијела пута код “старе дистрибуције”. На поменутом дијелу пута, долази до скупљања воде и формирања блатних наслага, што им онемогућава несметан прилаз својим домовима.

- Проблем на поменутој локацији не може се ријешити насипањем терена већ искључиво асфалтирањем. Грађани сматрају да је то релативно мала инвестиција и с обзиром на то да се поменути дио пута налази у зони И, несхватљиво је да радови још нијесу изведени.

- Господин Драган Милић – предсједник Савјета Мјесне заједнице “Стари Град” поставио је питање, да ли су средства за пројекат Израде фасада у ужем градском језгру у износу од 30.000,00 € средства од прошле године или су то нова средства за наставак радова на шта му је Менаџер одговорио да су то средства од прошле године.

-Господин Милић је нагласио да Мјесна заједница “Стари Град” нема игралиште а исто је предвиђено Детаљним Урбанистичким Планом и да је у неколико наврата подносио захтјев али да ништа није урађено по том питању.

-Господин Милић је навео да је два пута подносио захтјев да се ријеши питање саобраћаја на Његошевом тргу и да би Општина такође требала да интеревенише како би се Цветни парк вратио у првобитно стање на шта је добио одговор да је то питање за надлежне инспекцијске службе.

- Господин Марко Лалевић - секретар Секретаријата за планирање и уређење простора казао је да услед немогућности господина Перице Лабудовића из Мјесне заједнице “Парк“ да присуствује расправи, дужан у његово име поставити питање, да ли је предвиђено асфалтирање улице 8. Црногорске у Мјесној заједници “Парк”, на шта је добио одговор да у Нацрту Програма јавних радова у Општини Беране за 2016. годину постоје средства за ту намјену.

- Такође, у писаној форми Јасмина Ђукић је у својству грађанина доставила захтјев да се у Прогам јавних радова уврсти асфалтирање улице у МЗ Долац, која се простире од куће Васка Петрића и Владимира Ћорца.

- МЗ Лим је и у писаној форми доставила захтјев да се у Програм јавних радова уврсти асфалтирање дијела пута у њиховој МЗ.

- У Нацрту програма јавних радова предвиђено је асфалтирање у МЗ Долац, гдје ће се асфалтирање обавити по приоритетима.

- У Нацрту програма јавних радова није предвиђено асфалтирање у МЗ Лим.

 Менаџер

 Дарко Стојановић